《拟古七十首 其二十 陆平原机羁宦》
明代·王世贞

屯时播明社，厄遘点华宗。逝以丘园贲，豫此拙薄悰。

阳春冠天来，松菌遂不终。弓旌荷崇招，朱绂被微躬。

击楫指洪河，回首盼大江。衔恩轻密戚，改谊诀故邦。

缪通承华籍，得托黄绮踪。月请虽云薄，优游侍青宫。

献纳百未酬，敢希疏傅风。衡门依清苑，日夕见嵩邙。

数往今诚乖，抚物己未工。徵歌时自写，慨焉眷飞鸿。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。